**Εργασίες για το σπίτι**

Θα συνεχίσουμε και σήμερα με τη βοήθεια του βιβλίου των Μαθηματικών μας.

**Τα παιδιά θα πρέπει να συμπληρώσουν τις σελίδες 78-83 και τις σελ. 113-114 στις σελίδες Εμπλουτισμού.**

**Σε αυτές τις σελίδες θα θυμηθούμε την αντιμεταθετική ιδιότητα της πρόσθεσης και θα μάθουμε ότι η πρόσθεση και η αφαίρεση είναι πράξεις αντίθετες. Σημαντικό είναι να αντιληφθούν την άμεση σχέση (οικογένεια πράξεων) που έχουν η πρόσθεση και η αφαίρεση (όταν γνωρίζω πρόσθεση γνωρίζω και αφαίρεση).**

**Αντιμεταθετική ιδιότητα πρόσθεσης:**

**Αν 2+3=5 τότε 3+2=5**

**Αν 1+5=6 τότε 5+1=6**

**Τα παιδιά στις σελίδες αυτές θα γνωρίσουν τη σχέση της πρόσθεσης και της αφαίρεσης, ότι δηλ πρόκειται για αντίθετες πράξεις.**

**Αν πάρουμε 3 αριθμούς π.χ 4, 2, 6 μπορούμε να φτιάξουμε τις εξής μαθηματικές προτάσεις:**

**4+2=6 6-4=2**

**2+4=6 6-2=4**

**Αν γνωρίζω ότι**

**1+2=3**

**Τότε γνωρίζω ότι**

**2+1=3**

**Και ότι**

**3-2=1**

**Και**

**3-1=2**

**Η άσκηση στη σελ. 79 είναι πολύ βοηθητική γιατί υπάρχουν οι κύβοι, με τους οποίους είναι εξοικειωμένα τα παιδιά.**

**Επίσης για εξάσκηση και εμπέδωση μπορείτε να χρησιμοποιήσετε τα εφαρμογίδια που σας προτείνουμε στο φάκελο «Διαδραστικές δραστηριότητες και εκπαιδευτικά βίντεο».**